BODOLAND रादाब बाक्सा 06 नबेम्बर 2021: माहारियारी मानास हाग्रामानि भुयानपारा रेनजनि सानजा बाहागोआव थानाय मावजि केम्पनि साखाथियाव थानाय मावजि दैमा सेराव थांनाय मोनायाव मानास हाग्रामानि मासे मैदेरा आदार जानो हायैजों रानख्रेबजोबनानै थैनानै थादोंमोन । थैनानै थानाय मैदेरनि सोलेरखौ हाग्रा बिफाननि जिब जुनार फाहामथाइ बिफाननिफ्राय नाइबिजिरनो थाखाय पर्स मटन खालामनाय जाबाय । पर्स मटन खालामनायनि उनाव सोरांआव फैदोंदि मैदेरनि बिबु सिंआव गोबां पिलौ दंमोन । गोबां पिलौ थानायनि थाखायनो आदार जानो हायैजों रानलांनानै मैया मोनाबिलि समाव माहारियारि मानास हाग्रामानि भुयानपारा रेन्जनि मावजि केम्प नि सेराव थानाय मावजि दैमानि साखाथियाव थैनानै थादोंमोन । थांनाय साननै सिगांआवनो भुयानपारा रेन्जनि टेख्लाइ केम्पाव फैनाय समावनो बिनि लोरबां थासारियाव नुनो मोनदोंमोन । लोगो लोगो रेनजार कामेस्वर बर’आ गावनि मावथिफोरखौ बे मैदेरखौ नागेरनानै दिहुन्नो बिथोन होदोंमोन । फाहामथाय होनो थाखाय राइज्लायनानै केम्पनि मावथिफोरा नागेरदोंमोन नाथाय नागेरबाबो नुनो मोनाखैमोन । नाथाय थांनाय मोनायाव मावजि केम्पनि साखाथियाव फैनानै आदार जानो हायैजों हामख्रेबजोबनानै थैनानै थाफैदों होनना फोरमायदों माहारियारी मानास हाग्रामानि भुयानपारा रेन्जनि रेन्जार कामेस्वर बर’आ ।